Englehierarkiet er fremstilt i kuppelen i Baptisteriet til Domkirken i Firenze.  
  
 Pseudo-Dionysius Areopagitten utviklet en lære om englene der han plasserer dem i *det Himmelske hierarki* etter deres funksjon og i hvilken avstand de er fra det guddommelige. 

| Første orden |
| --- |
| Serafene | Kjerubene | Tronene |
| Andre orden |
| Maktene | Kreftene | Herredømme |
| Tredje orden |
| Fyrstedømme | Erkeengler | Engler |

**Serafer** er en kategori engler omtalt i Bibelen, der deres hovedoppgave er å lovsynge Gud.

Seraf i Alstadhaug kirke i Skogn. Foto: Arnstein Rønning

Etymologi
---------

Det hebraiske ordet *serafim* (hebraisk: שרפים) er et flertallsord av *\*saraf* (som ikke forekommer i Bibelen) med betydningen «brennende», fra verbet *seraf* («det brant»). I Bibelen brukes det ellers om giftslanger, «serafslanger», i *Jesajas bok* 14,29: «*For av slangens røtter kommer en giftig orm, og frukten blir en flygende seraf*» og 30,6: «*hoggorm og flygende serafslanger*» og i 4. Mosebok 21,6: «*Da sendte Herren serafslanger inn blant folket. De bet israelittene, og mange av dem døde.*»

Bibelens beskrivelse
--------------------

Serafene nevnes flere steder i Bibelen:

* *Jesajas bok 6:2*: «*Serafer stod omkring ham. Hver av dem hadde seks vinger. Med to dekket de ansiktet, med to dekket de føttene, og med to holdt de seg svevende.*» Her minner serafene om den mesopotamiske Ningisjzida («det gode treets herre»), fruktbarhetsgud i slangeskikkelse og vernegud for kong Gudea av Lagasj.
* *Jesajas bok* 6:6: «*Da fløy en av serafene bort til meg. I hånden hadde han en glo, som han hadde tatt med en tang fra alteret.*»

Serafene beskrives i *Jesajas bok* 6:2 som himmelvesener med seks vinger. De vokter paradiset og Guds trone, og må dermed tilhøre englenes innerkrets. Kjerubene ligner, men beskrives som utstyrt med bare ett par vinger.

Esekiel beskriver «*fire levende skapninger*» rundt Guds trone. Det står lys om dem, «*som fakler så de ut. Ilden beveget seg fram og tilbake mellom dem, det blinket og lynte av den*.»

*Jesajas bok* 6:3 forteller at «*serafer sto overfor* [Gud]», og ropte «*Hellig, hellig, hellig er Herren, Allhærs Gud. All jorden er full av hans herlighet*.» Deres fremste oppgave er lovsang. Når ordet «hellig» står tre ganger, er det for å uttrykke det fullkomne. Mennesker er ikke hellige på den måten; hellighet er den guddommelige egenskapen som skiller Gud fra menneskene, slik det sies i Hoseas 11,9: «*For jeg er Gud og ikke et menneske, hellig midt iblant dere.*» Serafenes tredobbelte «hellig» er opphavet til *trishagion* i nattverdsliturgien vår.

Kultur
------

Serafer brukes som symbol og motiv i allegorier, emblemer og våpenskjold. De har gitt navn til den svenske Serafimerordenen som har serafer i ordenskjedet.

Referanser
----------

1. ↑  Magnar Kartveit (red.): *Det gamle testamentet*, Samlaget, Oslo 2007, ISBN 978-82-521-6290-5 (s. 259)
2. ↑  *Seraphim, etymonline.com*
3. ↑  Jes 14,29
4. ↑  Jes 30,6
5. ↑  4. Mos 21,6
6. ↑  *Sumerian double helix snake god*
7. ↑  Jes kap. 6
8. ↑  Magnar Kartveit (red.): *Det gamle testamentet* (s. 259)
9. ↑  Esek kap. 1
10. ↑  Hoseas 11,9
11. ↑  Magnar Kartveit (red.): *Det gamle testamentet* (s. 259)

Litteratur
----------

* Hellemo, Geir; *Guds billedbok, virkelighetsforståelse i religiøse tekster og bilder*, Oslo 1999 ISBN 82-530-2034-1
* Nes, Solrunn; *Mysteriets formspråk*, Bergen 2000 ISBN 82-419-0266-2 s. 93

Eksterne lenker
---------------

* De hellige verneengler, Katolsk.no
* *StarDust om engler*
* *Det himmelske hierarki*
* Stanford Encyclopedia of Philosophy

| * v
* d
* r
Engler |
| --- |
|  | 
* Barakiel
* Englene
* Erkeengel
* Erkeengelen Gabriel
* Erkeengelen Mikael
* Erkeengelen Rafael
* Erkeengelen Uriel
* Forsamlingen av erkeengler
* Fyrstedømme
* Herredømme
* Jegudiel
* Kjeruber
* Kreftene
* Lucifer
* Maktene
* Selafiel
* Serafer
* Troner

 |

Portaler: Litteratur | Kunst

|  |  |
| --- | --- |
| Oppslagsverk/autoritetsdata | Store Danske Encyklopædi **·** Encyclopædia Britannica **·** Encyclopædia Universalis
 |